CELEX: C2007/117/20
Language: fi
Date: 2007-05-26 00:00:00
Title: Asia C-136/07: Kanne 7.3.2007 — Euroopan yhteisöjen komissio v. Espanjan kuningaskunta

26.5.2007   
            
            
               FI
            
            
               Euroopan unionin virallinen lehti
            
            
               C 117/13
            
         Kanne 7.3.2007 — Euroopan yhteisöjen komissio v. Espanjan kuningaskunta
   (Asia C-136/07)
   (2007/C 117/20)
   Oikeudenkäyntikieli: espanja
   Asianosaiset
   
      Kantaja: Euroopan yhteisöjen komissio (asiamiehet: H. Støvlbæk ja R. Vidal Puig)
   
      Vastaaja: Espanjan kuningaskunta
   Vaatimukset
   
               —
            
            
               on todettava, ettei Espanjan kuningaskunta ole noudattanut vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä 21.12.1988 annetun neuvoston direktiivin 89/48/ETY (1) eikä direktiiviä 89/48/ETY täydentävästä ammatillisen koulutuksen tunnustamista koskevasta toisesta yleisestä järjestelmästä 18.6.1992 annetun neuvoston direktiivin 92/51/ETY (2) mukaisia velvoitteitaan lennonvalvojien ammattiin pääsyn osalta
            
         
               —
            
            
               Espanjan kuningaskunta on velvoitettava korvaamaan oikeudenkäyntikulut.
            
         Oikeudelliset perusteet ja pääasialliset perustelut
   
               1)
            
            
               Direktiiviä 89/48/ETY sovelletaan lennonvalvojan ammattiin pääsyyn ja harjoittamiseen Espanjassa, koska
               
                           —
                        
                        
                           sellaista tutkintotodistusten, todistusten tai asiakirjojen yhdistelmää, jota Espanjassa edellytetään lennonvalvojan ammatin harjoittamiseen, on pidettävä direktiivissä 89/48/ETY tarkoitettuna tutkintotodistuksena, ja koska
                        
                     
                           —
                        
                        
                           lennonvalvojan ammatti on Espanjassa direktiivissä 89/48/ETY tarkoitettu säännelty ammatti.
                        
                     
         
               2)
            
            
               Espanjan kuningaskunta ei edellä mainitusta huolimatta ole toteuttanut tarvittavia toimenpiteitä pannakseen direktiiviä 89/48/ETY täytäntöön lennonvalvojan ammatin osalta.
            
         
               3)
            
            
               Komissio katsoo, ettei Espanjan kuningaskunta ole noudattanut myöskään direktiivin 92/51/ETY mukaisia velvoitteitaan, koska
               
                           —
                        
                        
                           direktiiviä 92/51/ETY sovelletaan lennonvalvojan ammattiin, ja koska
                        
                     
                           —
                        
                        
                           Espanjan kuningaskunta ei ole toteuttanut tarvittavia toimenpiteitä pannakseen direktiiviä 92/51/ETY täytäntöön lennonvalvojan ammatin osalta.
                        
                     
         
               4)
            
            
               Yhteisön lennonjohtajan lupakirjasta 5.4.2006 annetussa Euroopan parlamentin ja neuvoston direktiivissä 2006/23/EY (3) luodaan kyseisen direktiivin mukaisesti annettujen lennonvalvojan lupakirjojen vastavuoroista tunnustamista koskeva järjestelmä. Sellainen säädetty määräaika, jonka kuluessa jäsenvaltioiden on ryhdyttävä noudattamaan mainittua direktiiviä, päättyy kuitenkin vasta 17.5.2008. Kyseiseen päivämäärään saakka on näin ollen edelleenkin sovellettava direktiivejä 89/48/ETY ja 92/51/ETY silloin, kun kyse on lennonvalvojan ammattiin pääsystä ja kyseisen ammatin harjoittamisesta Espanjassa.
            
         
      (1)  EYVL L 19, s. 16.
   
      (2)  EYVL L 209, s. 25.
   
      (3)  EUVL L 114, s. 22.